I første episode av denne serien, som garantert vil bli prisvinnende,
viste jeg dere, for første gang og bedre enn noen andre,
hvordan menneskeheten trakk seg ut av huleboertiden,
oppfant jordbruk, tenking og sandtrekanter
og etter hvert grunnla den splitter nye byen oldtidens Rom.
Men det var ikke hele historien, for det var bare første episode.
Det var ingen tvil om at menneskene hadde kommet veldig langt,
men kunne de komme enda lenger, eller var de utslitte og trengte en hvil?
For å nå neste nivå måtte personheten tro på
noe større enn mennesker, noe til og med enda større enn elefanter.
I denne episoden skal jeg se hvordan menneskeheten fant religion
og besvare et spørsmål som folk har stridd om i flere hundre år:
Hvilken bok er bedre? Bibelen eller "Korranen"?
-Koranen. -Den, altså.
Alt skjedde her, på den eneste planeten som fortsatt er verdt å kjempe for.
Dette er Cunk on Earth.
Klokken er halv Rom før Kristus.
Romerriket er på sitt største, men til tross for fancy søyler og mosaikk
lå det en tomhet i hjertet av romersk kultur.
Å ha endeløse vin-drevne orgier i tettpakkede vomitorier er vel og bra,
men etter hvert trenger man noe mer. Samt en mopp.
Menneskene higet etter opplysning.
For å finne det trengte de en åndelig rollemodell, et ikon,
en Kristus-aktig figur.
Heldigvis var en som passet den beskrivelsen, rett rundt hjørnet.
Ingen ringere enn herr Jesus Kristus.
Han ble født i en enkel stall,
som ikke er et trygt miljø for en baby,
om ikke det er et babyesel, noe opptegnelser tyder på at Jesus ikke var.
Dette maleriet viser klart og tydelig
at da Kristus ble født, hadde han en magisk brennende sirkel på hodet,
som satte fyr på alt høy og kjønnshår idet han kom ut.
Slapp av, jeg skal ta for meg islam senere.
Jesus ble født som jøde, men konverterte raskt til snekkerarbeid
da han fulgte faren inn i primitiv stol og bord-industrien.
Det som er ironisk med at Jesus Kristus ble snekker,
er at han faktisk ble oppkalt etter de to ordene du trolig roper
når du treffer tommelen med en hammer.
Filologer mener han var en ekte historisk figur, som Justin Timberlake eller Pusur.
Uavhengig om de tror han faktisk var Guds sønn som utførte mirakler,
som å gå på vin eller å hjelpe en døv mann med å se,
er alle enig om at han forkynte toleranse og tilgivelse,
et budskap så viktig at hans mest ivrige følgesvenner
etter hvert begynte å drepe alle som nektet å lytte til det.
Ikke rart denne radikaliserte tresmeden skremte de romerske myndighetene.
De anså Jesus for å være så farlig at de fikk ham korsfestet.
Og ikke bare en smule, men helt til døden.
Forestill deg hans motstridende følelser.
Han hadde blitt sendt til jorden for å frelse menneskeheten, men så måtte han
lide seg gjennom det av å bli spikret til et kors,
vel vitende om at det ville gi ham en god logo for hans langsiktige arbeid.
Jesus ble drept fordi folk mislikte det han sa.
Kan du kalle ham den første kjendisen som ble offer for kanselleringskultur?
Jeg tror kanselleringskultur ville kreve
den tanken at folk
virkelig så Jesus stå for noe, og at de var sikre på at de visste hva det var.
Nei, det var ikke et spørsmål. Jeg spør bokstavelig talt om du kunne kalle ham
den første kjendisen som ble offer for det til serien vår.
Mot den linsen.
Det skal være til introen vår, som skal inneholde saftige utsagn.
Sett i gang. Den linsen der.
-Ok, den linsen? -Ja.
Du kan si Jesus var den første kjendisen som ble offer for kanselleringskultur.
Fantastisk. Takk.
Men utrolig nok, da det virket som Kristi liv var over,
reiste han seg, danset opp en ås og hoppet helt opp til himmelen.
Han brøt alle verdensrekorder for lengdehopp uten tilløp i prosessen.
I løpet av livet sitt hadde Jesus bare tolv følgere.
Færre enn min onkel Steves kjedelige Instagram-konto.
Det endret seg så fort læren hans begynte å spre seg i form av det skrevne ord.
Etter at han døde, kom Jesus tilbake til jorden i form av en bok, hva?
Hvorfor kaller kristne den spesielle boken "Bibbelen"?
-Bibelen? -Er det sånn det uttales?
Jeg har aldri hørt noen si det før. Hvordan sier du det?
-Bibel. -Så hvorfor staves det "bibbel"?
For jeg har sett det nedskrevet. B-I-B-E-L.
Ja, bibel.
Kristi budskap ble spredt vidt og bredt av apostlene
nesten 2000 år før utgivelsen av den belgiske tekno-låten "Pump Up the Jam".
TECHNOTRONICS ANDRE HITS INKLUDERER "GET UP! (BEFORE THE NIGHT IS OVER)"
OG "THIS BEAT IS TECHNOTRONIC"
"PUMP UP THE JAM" HAR EN BPM PÅ 125, DET SAMME SOM EN KATTS HVILEPULS
DETTE ER CANADAS NASJONALSANG
SANGTEKSTEN GIR HINT OM BELIGGENHETEN TIL EN BEGRAVET GULLHARE
SOM ALDRI HAR BLITT FUNNET
Men ikke alle satte pris på kristendommens fengslende musikk,
særlig ikke i Rom, der kristne ble forfulgt.
Det er latin for "driti på".
Hvis du var kristen da, var det verste stedet for deg å være
Colosseum, et sted like fælt som Birmingham.
Det var her romerne først kastet kristne til løvene,
trolig for å se om deres budskap om pasifisme ville påvirke dyrene
og gjøre dem mindre sinte og bitelystne.
Hvis en kristen vant og spiste en løve, gikk personen videre til neste runde?
Og måtte personen ha spist noe annet, for eksempel en hel hest?
Det finnes få bevis på at mange kristne ble kastet til løvene.
Kan du bare late som at mange kristne ble kastet til løvene?
Seriøst? Men det er galt.
Tror du kristne tilga løvene for å spise dem?
-Altså, mens det pågikk? -De klandret neppe løvene.
Løven gjorde bare det løver gjør.
Vet vi hva løvene syntes om å bare få én ting å spise?
Det kan vel ikke ha vært morsomt?
Tenk om lunsjen din skrek ustanselig hver dag.
Det ville påvirket din psykiske helse.
-Løvenes psykiske helse? -Ja.
Innen et par hundre år hadde utrolig nok romerne blitt kristne selv, men hvorfor?
Tragisk nok lever ingen fra Romerriket den dag i dag.
Så for å finne ut hvorfor det skjedde, må vi granske eldgamle tekster,
slik man gjør på slutten av forhold.
Med den moderne vitenskapen ved navn lesing
vet vi nå at keiseren Konstantin, hvis navn betød konstant eller uendret,
en dag uventet konverterte til kristendommen.
Snart hadde alle romerne konvertert til kristendommen,
og like etter sluttet de helt med å kaste kristne til løvene.
Ingen vet hvorfor.
Romerne hadde funnet Gud nesten over natten.
Hva er det med religion som kan overbevise oss så uventet?
Hvorfor trenger mennesker å tro på noe større enn seg selv?
Er det for at vi skal føle oss mindre feite?
Vel, jeg tror følelsen av mening med tilværelsen og verdier
er en viktig del av et lykkelig liv.
Men det må jo hjelpe. Hvis man tenker på hvor stor verden er,
føler man seg brått mye slankere.
Fullt mulig.
Noen konverterer brått til en annen religion, hva?
Min venn Paul kjørte til Winchester da en lastebil sakset seg foran ham.
Han suste mot den, og alt gikk i sakte film.
Og Paul, som aldri hadde vært religiøs, sa følgende til Jesus:
"Hvis jeg overlever dette, lover jeg å tro på deg."
Han overlevde, men fikk kraniebrudd og brakk begge beina.
Hvorfor gjorde Jesus det mot ham?
Vel, du har reist et veldig viktig spørsmål om skjebnens natur.
-Har jeg det? -Så absolutt.
Hvis vi tror på en god Gud,
hvorfor er det så mye ondskap i verden?
La oss ta din venn Paul som eksempel.
I hvilken grad kan man klandre Gud for den ulykken?
Paul tilga ham aldri.
Han sa: "Hvis jeg ser Kristus igjen, skal jeg drepe ham."
Akkurat.
Rom hadde blitt en ledestjerne for den kristne tro.
Men det lå en katastrofe rett rundt hjørnet,
for romerne hadde konvertert til en fredsreligion
rett før de ble grisebanket av noen som i hovedsak trodde på hammere og knusing.
Det var vandalene, en eldgammel gruppe beryktet for sin appetitt for ødeleggelse,
som Guns N' Roses.
Nå befinner jeg både på og i det moderne Rom, Roma,
som utrolig nok befinner seg på samme sted som det gamle Rom.
Det er her vandalenes grusomme angrep på byen fant sted.
Vandalhordene ville ha herjet gjennom der,
forbi kaffebaren med den frekke betjeningen, og helt ned dit,
mens de drepte, plyndret og brente.
Vi vet også at det veikrysset ikke ville ha vært der på den tiden,
så de kunne trygt ha ignorert alle trafikklys under invasjonen.
Og den pizzarestauranten ville ikke ha vært åpen,
for de tror den ville fremferden fant sted på en søndag,
og ifølge TripAdvisor holder den stengt i helgene
og er uegnet for store folkemasser.
Men alt annet du ser her, ville ha blitt lagt i ruiner.
Da vandalene forlot denne delen av byen og bega seg inn i neste,
etterlot de bare ødeleggelse og hestemøkk.
Rom hadde blitt plyndret og ødelagt og var faen meg helt herpa.
Og da Rom falt, gikk hele Romerriket kaputt.
Den dystre perioden som fulgte, ble kjent som "mørkmiddelalderen".
Å, faen!
"Mørkmiddelalderen" høres litt ut som et symptom, eller hva?
Litt som en pest.
-Mener du den mørke middelalder? -Å, det er det, altså?
Hvis du sikter til et gammelt uttrykk for tidlig middelalder.
-Men vi bruker ikke det uttrykket mer. -Gjør vi ikke det?
Det har veldig negative konnotasjoner for å være en mørk, uvitende og uopplyst tid.
-Noe det var. -Egentlig ikke.
Den hadde fantastiske tenkere, historikere, kunstnere og forfattere.
Men den var litt kjip.
Det var en deprimerende æra der hele Europa famlet i mørket,
slo leggene i ting og fikk mange slags sykdommer i rumpa.
Det må ha fått folk til å klikke helt.
Når man ser noe fra middelalderen,
hører man irriterende musikk spilles konstant.
-Det er sant. -Du vet, slik musikk:
Ja.
Jepp. Det er mye av det.
Hvor kommer den lyden fra? Kunne de ikke slå den av?
Den mørke middelalder var en tragedie for fremskritt.
Den forsinket utrullingen av 5G med flere hundre år.
Vi har hatt den mørke middelalder. Har vi hatt en lys alder?
Folk hevdet i begynnelsen av den moderne perioden,
den såkalte renessansen, at det var den lyse alderen.
Så har vi en hel alder senere som folk kalte opplysningstiden.
Tas den opp i denne episoden eller senere?
Jeg tipper den kommer senere.
Hvilken episode er vi i nå?
Trolig rundt middelalderen.
Ja, men er det episode tre eller fire?
-Det vet jeg dessverre ikke. -Vi er visst begge forvirret der.
Dette er helt for jævlig.
Heldigvis var ikke Europa det eneste landet som hadde en historie på den tiden.
Smartinger tror nå at også andre land, som Sør-Amerika og Asia,
hadde sine egne historier.
De holdt sivilisasjonen gående på sin egen morsomme, fremmede små måter.
Dette er byen Chichen Itza, bygget av mayafolket i det som nå er Mexico.
Og dette er dens hovedattraksjon, Kukulkantempelet.
Hvis du ble brakt hit for tusen år siden,
skulle du trolig ofres for å glede Chaac, mayafolkets regngud.
I dag drar man nok heller innom som en del av en hyggelig dagstur
fra det nærliggende feriestedet Tulum.
Der skal jeg bo, på femstjerners Casa de Lujo hotell og spa.
Feriestedet har alle bekvemmeligheter og ligger ved den vakre Tulums kystlinje.
Dette er ekte luksus.
Alle rommene har eget bad, og med denne vakre havutsikten
er det vanskelig å finne en grunn til å stå opp.
Bortsett fra denne vakre stranden og det konstante solskinnet rett utenfor døra.
Blir den solfylte himmelen for mye, har man tre basseng å kjøle seg ned i,
inkludert et som kun er for voksne.
Det er mye for de små også. Turtle Club gir dem
den beste ferien i deres angivelig viktige liv.
Og med fem restauranter å velge mellom går man aldri lei av maten.
Hvis ikke det var nok, tilbyr det vakre spaet Inspiration
helsetilbud i verdensklasse, fra filing av tånegler til intens gnikking.
Og når solen går ned, begynner nattelivet.
Lokal sprit, vin og øl er inkludert, så man trenger ikke å begrense seg.
Med solskinn hele dagen og fest hele natten vil man ikke dra hjem.
Philomena bodde fem netter på Casa de Lujo hotell og spa.
Prisene starter på 200 pund per natt
basert på at to deler, ekskludert moms. Vilkår og betingelser gjelder.
Mens mayafolket tilba gudene sine, var det flere tusen km unna, i Arabia,
en profet ved navn Muhammad som grunnla en annen religion: Islam.
Islam kan visstnok være et følsomt emne,
og produsentene sier at hvis ikke jeg følger manus,
kan jeg forårsake en alvorlig internasjonal hendelse.
Det var et hardt vindpust. Greit, jeg får bare improvisere.
Hva kan vi si om islam? Vel, for det første…
DETTE INNHOLDET ER IKKE TILGJENGELIG I DITT TERRITORIUM
Jeg syns ikke noe av det er kontroversielt.
Islam representerte et radikalt brudd fra tidligere religioner,
for bygningene den fant sted i, hadde en litt annen fasong.
Den spredde seg nesten like fort som Fox News mener den fortsatt gjør i dag.
Den var visst helt uimotståelig, som Nutella.
Ifølge Koranen er tilegnelse av kunnskap en verdig gjerning,
så islamske meganerder lagde de første universitetene og bibliotekene,
som inneholdt all verdenskunnskap,
som på det tidspunktet trolig fikk plass i en brosjyre.
Siden de trengte mer kunnskap å fylle bibliotekene sine med,
begynte muslimske smartinger med matte.
Kalkulus, geometri og selvsagt det som lyder mest islamsk: algebra.
Kristendommen spredde seg også ved hjelp av mosjonærer.
Misjonærene var kjente for posisjonen sin,
som var at sjefen selv, Gud, var øverst,
og resten av oss måtte ligge på rygg og ta imot.
Sendt av paven tok misjonærene med seg Bibelen og korset
og satte av gårde. De slet seg rett over kartet.
Etter hvert endte de opp helt her borte i Irland,
der de spredde ordet ved å lese høyt fra…
Vent, jeg glemte boken.
Reising på den tiden var eksepsjonelt farlig og anstrengende,
så de første misjonærene ville ikke ha ønsket å gjenta reisen noe mer enn meg.
Men så fort de kom fram, brakte de noe som ville endre verden for alltid.
Bibelen og…
Hvem flyttet korset?
Kristendommen var middelalderens fidget spinner,
en stor dille som ville vare for evig.
Den førte til en sterk vekst i religiøs ikonografi.
Det var bilder av Jesus overalt.
I middelalderen var det mange malerier av Jesus.
Hvordan rakk han å posere for kunstnerne? Hvor mye tid hadde han til overs?
Vel, han var overalt hele tiden…
…billedlig talt.
Så de malte ham etter hukommelsen,
som noen som beskriver en inntrenger til en polititegner,
men en inntrenger som er Guds sønn.
I gamle malerier av Jesus kommer han i to moduser, hva?
Han er enten en baby eller korsfestet.
Finnes det noen malerier der han er korsfestet som baby?
Nei.
Akkurat. De gikk glipp av muligheten til å spille sympatikortet der.
Malte Jesus noen gang seg selv?
Jeg tror ikke det. Det finnes ingen skriftlige bevis på det.
Kan vi være sikre? Kanskje han ikke signerte det. Han var ganske beskjeden.
Han var beskjeden på visse områder, men han sa også at han var Guds sønn.
-Ja. Han kunne ha tiet om det. -Da ville han ikke ha blitt drept.
Ja. For en idiot.
Selvsagt var ikke Jesus den eneste guden som inspirerte kunst.
Det finnes mange malerier av Muhammad også,
men produsenten vår måtte love å ikke vise dem.
På 1200-tallet hadde de fleste europeiske land konvertert til kristendommen,
men det hindret dem ikke i å konstant gå til krig mot hverandre.
Men i 1095 overtalte pave Urban II dem til å slutte å krige,
slå seg sammen og angripe muslimene isteden.
Så de europeiske kongene lanserte en slags væpnet veldedighetskampanje
for å forsyne den islamske verden med kors mot deres vilje.
De kalte det et "kors-tog".
Snart reiste armeer fra Europa østover i håp om å gi litt internasjonal deng.
I løpet av korstogene dro korsfarerne helt til Jerusalem iført rustning.
Det høres veldig ubekvemt ut. Var det sponset?
Det var sponset av kirken, kan man si.
For ekspedisjonene måtte finansieres.
Min venn Paul gikk på en 50-kilometers sponset vandring utkledd som Spider-Man
for Help for Heroes.
Den dagen hadde han grusom diare, men holdt ut.
Det var en av de edleste, men også vemmeligste tingene jeg har sett.
Arrangørene måtte gripe inn til slutt, men han samlet inn 368 pund.
Korsfarerne gjorde vel aldri det?
Nei.
I 1099 erobret de kristne Jerusalem,
men så gjorde de en taktisk feil. De dro hjem uten byen.
Så muslimene, under sin leder, Saladin,
dro på korstog selv og tok tilbake Jerusalem i prosessen.
På dette tidspunktet digget alle korstog.
Så de begynte å ha dem regelmessig. De kjempet frem og tilbake
for å se hvilken side som ville vinne Jerusalem det året.
Korstogene høres veldig voldelige ut.
Hvorfor kan ikke alle religioner lære å leve i fred slik som i Irland?
Finner du noen som har svaret på det spørsmålet, bør du definitivt
-publisere det så fort som mulig. -Akkurat, ja. Ok.
Men mens kristne og muslimer kjempet,
valgte en mann langt unna å vise dem hvordan ordentlig krigshissing ser ut.
Den mannen var mongolenes leder, Djengis Khan.
I Mongolia betyr Khan konge og Djengis noe annet.
Nå for tiden snakker man mindre om Djengis Khan enn Dennis Quaid,
men på den tiden var han verdens mest fryktede mann.
Djengis og mongolene hans mongolerte i vei i store deler av Europa og Asia.
Flere millioner tusen folk ble slaktet ned på nådeløst vis.
Mange av dem ble halshugget.
Andre fikk beina kappet av først, så en arm eller noe sånt.
Så kanskje ansiktet, som trolig skrek mens det suste på tvers av hytta,
eller hvor enn de bodde.
Så kan erobrerne ha hakket opp kadavrene deres, lagd suppe av dem
og formet bekkenbeina til store øser å drikke den med.
Så satt de ved peisen og slurpet i seg den blodige suppa mens de lo og spøkte.
Ærlig talt var det helt sykt.
Hvor mange halvliters ølglass med blod
ble spilt på grunn av Djengis Khan?
For å svare på det må man vite hvor mange som ble drept.
Det sies at et par hundre mongolske soldater
tok livet av opptil en million mennesker.
Hvor mange halvlitere rommer en person?
-Åtte, tror jeg. -Så minst åtte millioner halvlitere.
Ja.
Og de hadde vel ikke blodbanker på den tiden? Så bortkastet.
Mens alt det foregikk rett utenfor døra, er det rart europeere lagde befestede hus?
Svaret er nei.
Nå som jeg står i et ellet annet slott,
lurer jeg på hvordan livet må ha vært i middelalderen.
Middelalderen pågår ikke lenger, så jeg har ikke noe annet valg enn å lure.
Men forestill deg det.
Her i dette sentrale atriet er det duket for et festmåltid.
Folk dunker seidler mot hverandre og ler.
Bordet er dekket med hjortelår, svarttrostpai,
gåsestek inni en gris,
hele sulamitten. En bolle med plommer der. Det er trolig en siderett.
Her har man bønder som går frem og tilbake i finstasen.
En ridder skrangler forbi i rustningen sin.
I dette hjørnet spiller noen middelaldersk fløytemusikk.
Foran hopper en gjøgler opp og ned i de små bjellene sine.
En stor riselignende skapning ser på og morer seg.
I dette hjørnet sitter kongen på tronen ved siden av dronningen,
en biskop og et tårn.
De ser på at Merlin blir halshugget, og hodet ruller helt herfra til dit,
der noen villsvin spiser det opp.
Det er vemmelig. Flaks for deg at du ikke kan se det.
Plutselig blir moroa avbrutt når et vindusglass knuser,
og en pil flyr inn i rommet.
Den treffer denne veggen, midt i Bayeux-teppet.
Folk begynner å gispe og deretter hviske
når Thomas à Becket, som er meg, trekker ut pilen fra veggen.
Vent litt. Herlighet.
Det er en beskjed festet til pilen.
Thomas tar beskjeden varsomt av, kaster vekk pilen…
-Faen! -Unnskyld.
…bretter den ut og leser den høyt.
Den er fra Robin Hood.
Han truer med å hevne seg på hele det runde bord for det de gjorde mot Gandalf.
Enda et gisp. Gjøgleren besvimer.
Man kan høre urolig mumling, som blir stadig høyere til den blir til skrik.
Det er kaos. Fløyta går amok.
En dansende bjørn hyler av smerte.
Noen begynner å lade en katapult med griser.
Et romskip svever over rommet
og driter en cembalo laget av glasshester på gulvet.
I denne enden reiser kongen seg og slår med hammeren sin.
Han roper: "Orden!"
Men i en dyp mannsrøst med middelalder-aksent.
Slottet faller til ro.
Man kan høre en nål falle, men ikke bokstavelig talt.
"Halshugg ham", roper kongen.
Og det bryter isen. Alt er bra igjen.
Gjøgleren er på beina igjen. Musikken er tilbake.
Alle koser seg med mjød. Livet i slottet er som før igjen.
Akkurat i tide for alle til å brått bli drept av pest.
Uansett, sånn var livet i slottet mitt.
Har du noen gang tenkt på ditt?
Men mennesker kunne ikke bare gjemme seg bak tykke vegger
for alltid mens hellige kriger ble utkjempet.
Religion skulle forene menneskeheten i harmoni og vennlige smil,
men hadde i hovedsak revet den fra hverandre som en bjørn i en fødestue.
Denne kirken og andre ante ikke at en utfordrer var rett rundt hjørnet.
Neste gang ser vi hvordan en ny generasjon kunstnere og smartinger reiste seg
og utfordret Gud til kamp
under det historikere allerede kaller renessansen.
Er dette maleriet faktisk godt,
eller er det en av de tingene vi tror er godt
fordi vi har fått høre det, som sjømat?
Tekst: Rune Kinn Anjum